Vyhodnotenie pripomienkového konania k návrhu zákona o zvýšení dôchodkov v roku 2003 a o zmene  a doplnení niektorých zákonov v oblasti  sociálneho zabezpečenia
Rezort	Pripomienka	Typ	Vyh	Spôsob vyhodnotenia	Poznámka	
Všeobecne

Ministerstvo spravodlivosti SR

Navrhuje v novele zákona č. 100/1988 Zb. rozlišovať termíny, a to „profesionálny vojak“ a „policajt“.

O	

N	

Neakceptuje sa. 
V Čl. II návrhu zákona sa v novelizačnom bode 1 zavádza legislatívna skratka „profesionálny vojak“, ktorá sa vzťahuje aj  na  príslušníkov PZ, SIS, NBÚ, ZVaJS, ŽP, colníkov,  príslušníkov ozbrojených síl, ktorí vykonávajú profesionálnu službu v ozbrojených silách a príslušníci ozbrojených síl, ktorí počas výkonu vojenskej služby v ozbrojených  silách štúdiom alebo výcvikom pripravovali na výkon profesionálnej služby v ozbrojených silách a ktorým za výkon profesionálnej služby nevznikne nárok na výsluhový dôchodok alebo invalidný výsluhový dôchodok podľa zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov (ďalej len „zákon  č. 328/2002 Z. z“).
		
Konfederácia odborových zväzov SR
	Navrhované zvýšenie o 5 % mesačnej sumy dôchodku považuje za nedostatočné.  Uvádza, že za 4. štvrťrok 2002 došlo oproti 2. štvrťroku 2002 k zvýšeniu miezd o 14,5 %. Žiada o zvýšenie všetkých dôchodkov aj o pevnú sumu v priemere však najmenej o     10 %.
	O	N	Neakceptuje sa.
Značný percentuálny nárast priemernej mzdy v IV. štvrťroku 2002 je spôsobený vyplácaním koncoročných odmien a pod., takže tento údaj nemá potrebnú vypovedaciu schopnosť na účely sledovania podmienok na zvyšovanie dôchodkov. V predloženom návrhu sa dôchodky zvyšujú z dôvodu rastu priemernej mzdy, a teda podľa § 10 zákona č. 46/1991 Zb. v znení neskorších predpisov sa dôchodky zvyšujú percentuálne.
		
Najvyšší súd SR	Namieta, že v čl. I sa predpokladá len zvýšenie o percentuálnu sumu, hoci zákon č. 46/1991 Zb., na ktorý sa v § 9 návrhu zákona odkazuje, predpokladá aj povinné zvýšenie o pevnú sumu. Návrh zákona by mal obsahovať aj zvýšenie o pevné sumy.
	O	N	Neakceptuje sa.
V súlade s ustanovením § 10 ods. 1 zákona č. 46/1991 Zb. sa pevné sumy zvýšenia dôchodkov určia s prihliadnutím na rast životných nákladov a percentá zvýšenia dôchodkov s prihliadnutím na rast priemernej mzdy. Predpokladaný návrh sa týka zvýšenia dôchodkov z titulu rastu miezd.		
Združenie miest a obcí  Slovenska
	Podporujú návrh na zvýšenie dôchodkov, Odporúčajú však zvážiť navrhovanú výšku zvýšenia dôchodkov o 5 % vo vzťahu na reálnu úroveň dôchodkov a očakávaný rast životných nákladov.

	O	N	Zvýšenie dôchodkov o 5 % bolo navrhnuté s ohľadom na finančné možnosti Sociálnej poisťovne a štátneho rozpočtu tak, aby bola zachovaná rovnováha príjmov a výdavkov na dôchodkové zabezpečenie.		
Jednota dôchodcov na Slovensku	Navrhované zvýšenie o 5 % od 1. 7. 2003 považuje  za nedostatočné, a to na základe týchto argumentov
a)navrhované zvýšenie nezohľadňuje rast životných nákladov v primeranej miere. Ich analýza rastu životných nákladov v roku 2003 dospela k hodnote 1 600 až 1 800 Sk mesačne. Za vážny nedostatok považujú nápočet rastu životných nákladov (vývoj indexov spotrebiteľských cien) ako priemer domácnosti spolu. Vzhľadom na úroveň dôchodkov na Slovensku (sú pod 50 % priemernej mzdy v národnom hospodárstve) je potrebné túto hodnotu uvádzať ako index rastu spotrebiteľských cien dôchodcov. Táto hodnota je obyčajne o 8 až 10 % vyššia ako u spoločného priemeru domácnosti. Žiadajú preto, aby sa teraz a aj v budúcnosti uvádzala
nimi požadovaná hodnota rastu životných nákladov,
b) pri porovnaní rastu dôchodkov a rastu životných nákladov dôchodcov za obdobie rokov 1990 až po súčasnosť je zaostávanie rastu dôchodkov o cca 21 %. Vierohodnosť tejto hodnoty potvrdzuje aj fakt, že vládny návrh na valorizáciu dôchodkov v roku 2001, ktorý po zohľadnení zaostávania navrhoval 19,8 % valorizáciu,
c) kompenzácie, ktoré by pozitívne dokázali ovplyvniť nízku úroveň dôchodkov sú minimálne a dotýkajú sa len nepatrného počtu dôchodcov,
d) mimoriadne zložitá situácia nastáva  najmä u osamelo žijúcich dôchodcov. Náklady u nich  zostávajú prakticky na pôvodnej výške, príjmy však prakticky  klesnú o polovicu. Osobitne treba riešiť finančnú situáciu mužov - vdovcov.
Žiadajú, aby vláda SR podala do NR SR návrh na 10 % valorizáciu dôchodkov od 1. 7. 2003.
	O

O	N

N	Navrhované zvýšenie nezohľadňuje rast životných nákladov v primeranej miere, avšak vzhľadom na finančné možnosti Sociálnej poisťovne a štátneho rozpočtu nie je možné dôchodky zvýšiť o viac ako 5 %. Súčasná dikcia zákona č. 46/1991 Zb. v znení neskorších predpisov umožňuje pri navrhovaní konkrétneho zvýšenia prihliadať aj na finančné možnosti Sociálnej poisťovne a štátneho rozpočtu.

Situácia mužov – vdovcov je už riešená v zákone č. 413/2002 Z. z.  o sociálnom poistení  v znení zákona č. 639/2002 Z. z.  Zákon odstraňuje nedostatky súčasnej právnej úpravy týkajúcej sa výšky vdoveckého dôchodku v zmysle zrovnoprávnenia podmienok pre vznik nároku a sumu vdoveckého dôchodku.		
K Čl. I
						
K § 2
Ministerstvo spravodlivosti SR	Odporúča slovo „priznané“ nahradiť slovom „priznaný“.	O	N	Neakceptuje sa.
Ide o dva dôchodky.
		
K § 4 ods. 3

Úrad pre verejné obstarávanie	

Navrhuje dátum „30 september 2003“ nahradiť dátumom „31. júla 2003“, nakoľko je dostatok času na poukázanie doplatku zvýšenia dôchodku.	

O	

N	

Neakceptuje sa.
Sociálna poisťovňa v tomto období  vystavuje nové rozhodnutia o dôchodkoch, ktoré sa doručujú aj prostredníctvom pošty, čo sa nedá zabezpečiť v kratšom období pri existujúcom počte dôchodkov.		
K ČL. II

Všeobecne

Ministerstvo spravodlivosti SR

Navrhuje v § 9 ods. 2, § 21 ods. 3, § 22 ods. 6, § 26a, § 27 ods. 3, § 29 ods. 7, § 30 , § 37 ods. 2,  § 41 ods. 1, § 42 ods. 4 a § 45a zákona č. 100/1988 Zb. po slovách „profesionálny vojak“ vložiť slovo „policajt“.

O

N	

Neakceptuje sa.
Zavedenie legislatívnej skratky v § 6 ods. 1 písm. b) zákona č. 100/1988 Zb.  zodpovedá charakteru tohto zákona., ktorý  stratí účinnosť 1. januára 2004.		
K bodu 1

Ministerstvo spravodlivosti SR

Ustanovenie § 6 ods. 1 písm. b) v zákone č. 100/1988 Zb. navrhuje upraviť podľa zákona č. 328/2002 Z. z., najmä čo sa týka striktnej  špecifikácie policajtov a vojakov a nadväznosti na to doplniť výkon profesionálnej služby aj o výkon štátnej služby príslušníkov. Uvádzať za slovom „profesionálny vojak“ aj slovo „policajt“.

O	

N	

Neakceptuje sa.
Zavedenie legislatívnej skratky, tak ako sa  navrhuje  zodpovedá charakteru zákona             č. 100/1988 Zb., ktorý stratí účinnosť 1. januára 2004.

		
K bodu 1
Sociálna poisťovňa

	Navrhuje v súvislosti so zavedením legislatívnej skratky „profesionálny vojak“ upraviť znenie § 9 ods. 2 zákona č. 100/1988 Zb. Taktiež navrhuje upraviť všetky poznámky pod čiarou, ktoré majú vzťah k zákonu č. 328/2002 Z. z. (spolu 8 poznámok).
V súvislosti s rozšírením okruhu osôb, ktoré  sa označujú ako profesionálny vojak navrhuje  vykonať úpravy aj v § 27 ods. 2, v § 37 ods. 2 a v § 45a cit. zákona.
Úpravu obsiahnutú v § 34 ods. 1 písm. a)  rozšíriť aj o profesionálneho vojaka..

	O	N	Neakceptuje sa.
Úprava vykonaná zákonom č. 107/1999 Z. z.  v čl. II v zákone č. 100/1988 Zb. sa týkala len vojakov, na ktorých sa vzťahoval zákon č. 114/1998 Z. z. Návrh na nové znenie legislatívnej skratky v novelizačnom bode 1 je z dôvodu, že sa „ušetria“ nové vstupy do zákona č. 100/1988 Zb., a to v súvislosti  s prijatím zákona č. 328/2002 Z. z. Podotýkame, že úplné znenie zákona č. 100/1988 Zb. sa už určite nebude spracovávať, keďže tento zákon sa zrušuje od 1. januára 2004.		
K bodu 7	Namieta, že nárok na vdovský dôchodok podľa § 46 ods. 1 zanikne po uplynutí jedného roka od smrti manžela, v dôsledku navrhovanej zmeny  ustanovenia § 46 ods. 2 by mala vdova nárok na výplatu vdovského dôchodku bez toho, aby mala nárok na túto dávku, čo by bolo v rozpore s  § 94 ods. 2, podľa ktorého nárok na výplatu dávky dôchodkového zabezpečenia môže vzniknúť len za predpokladu, že sú splnené podmienky ustanovené pre vznik nároku na dávku a jej výplatu. Preto nepovažuje za potrebné upravovať § 46 ods. 2., ale navrhuje   doplniť § 47 o nový odsek 7.
Rovnakým spôsobom  navrhuje doplniť aj ustanovenia § 50 u sirotského dôchodku.
Zároveň považuje za potrebné doplniť aj prechodné ustanovenia zákona, ktoré by jednoznačne určilo, že takýto postup sa vzťahuje aj na situácie, keď nárok na  vdovský dôchodok resp. sirotský dôchodok zanikol pred 1. júlom 2003.
	O

O

	N

N	Neakceptuje sa.
Návrh zákona súvisí so zvyšovaním dôchodkov a nie je účelom predkladateľa upravovať zákon  č. 100/1988 Zb., ktorý sa zruší 1. januára 2004.

Detto		
K bodu 15

Ministerstvo spravodlivosti SR

V ustanovení § 173i, § 173j a § 173h za slovo „profesionálny vojak“ navrhujú vložiť slovo „policajt“.

	
O	
N	
Neakceptuje sa.
Zavedenie legislatívnej skratky, tak ako sa navrhuje zodpovedá charakteru zákona              č. 100/1988 Zb., ktorý stratí účinnosť 1. januára 2004.

Úrad pre verejne obstarávanie

	
V § 175m navrhuje nahradiť dátum „30. september 2003“ dátumom „31. júla 2003“, pretože sa domnieva, že  je dostatok času aby boli potrebné úkony na poukázanie doplatku dôchodku  v navrhovanom termíne.
	
O

N	
Neakceptuje sa.
Sociálna poisťovňa v uvádzanom období pri existujúcom počte dôchodkov nemôže tieto úkony zabezpečiť v priebehu jedného mesiaca.

		
Úrad priemyselného vlastníctva SR

	Navrhuje § 173i ods. 1 preformulovať, napríklad podľa §173h (?) ods. 1 návrhu.

	
O	
N	Neakceptuje sa.
V odseku 1 sa riešia  už priznané nároky.

K dôvodovej správe

Úrad vlády SR Sekcia Inštitút pre aproximáciu práva	

Navrhuje  prepracovať a doplniť Doložku zlučiteľnosti právneho predpisu s právom  Európskych spoločenstiev a s právom Európskej únie o text, ktorý pripája.	

O	

A	

Akceptuje sa  úpravou textu „Doložky“.		
Nad rámec návrhu zákona

Sociálna poisťovňa	

Navrhuje  upraviť povinnosť viesť a predkladať evidenčné listy dôchodkového zabezpečenia za profesionálnych vojakov, ktorým nevznikol nárok na výsluhový dôchodok alebo na invalidný výsluhový dôchodok.
Doplniť ustanovenia ukladajúce povinnosť oznámiť priznanie dôchodku podľa § 101 zákona č. 100/1988 Zb., vrátane  oznámenia sumy tohto dôchodku.	

O	

N	

Neakceptuje sa.
Návrh zákona súvisí so zvyšovaním dôchodkov a nie je účelom predkladateľa upravovať zákon  č. 100/1988 Zb., ktorý sa zruší 1. januára 2004.

		

Spôsob pripomienkového konania:  v skrátenej forme
Zoznam oslovených subjektov: pripojený rozdeľovník
Počet oslovených subjektov: 41
Zaslali do stanoveného termínu:  34
Zaslali po termíne:  -
Vôbec nezaslali: Min. hospodárstva SR, Min. školstva SR, Úrad pre štátnu službu, Národný bezpečnostný úrad, Najvyšší kontrolný úrad SR,  Úrad pre finančný trh, SAV – Jazykovedný ústav Ľ. Štúra
Subjekty, ktoré nemali pripomienky: 20
Počet vznesených pripomienok: 18
Počet akceptovaných pripomienok: 1 
Počet neakceptovaných, z toho počet zásadných, ktoré subjekty:  17, zásadné - 0
Rozporové konanie:  -
Počet odstránených pripomienok: -
Počet neodstránených pripomienok: -